Up-331/01
Natisni
Opravilna št.:
Up-331/01
Datum odločitve:
23. 4. 2002
ECLI:
ECLI:SI:USRS:2002:Up.331.01
Akt:
Ustavna pritožba A. A. zoper sodbo Delovnega in socialnega sodišča v Ljubljani št. Ps 78/96 z dne 13. 12. 2000 v zvezi z odločbama Zavoda za pokojninsko in invalidsko zavarovanje Slovenije št. 1014716 z dne 18. 12. 1995 in št. 1014716 z dne 18. 8. 1995 ter zoper odločbe Zavoda za pokojninsko in invalidsko zavarovanje Slovenije št. 21-1014716 z dne 18. 8. 1996, št. I-1014716 z dne 27. 5. 1998, št. 1014716 z dne 12. 11. 1998, št. 1014716 z dne 17. 2. 2000, št. 1014716 z dne 26. 10. 2000, zoper sklep o popravi pomote št. 1014716 z dne 1. 12. 2000, zoper izvedensko mnenje invalidskih komisij z dne 2. 2. 2000 in 12. 10. 2000 in zoper potrdilo o poteku zavarovalne dobe z dne 17. 2. 2000
Izrek:
Ustavna pritožba A. A. zoper sodbo Delovnega in socialnega sodišča v Ljubljani št. Ps 78/96 z dne 13. 12. 2000 v zvezi z odločbama Zavoda za pokojninsko in invalidsko zavarovanje Slovenije št. 1014716 z dne 18. 12. 1995 in št. 1014716 z dne 18. 8. 1995 ter zoper odločbe Zavoda za pokojninsko in invalidsko zavarovanje Slovenije št. 21-1014716 z dne 18. 8. 1996, št. I-1014716 z dne 27. 5. 1998, št. 1014716 z dne 12. 11. 1998, št. 1014716 z dne 17. 2. 2000, št. 1014716 z dne 26. 10. 2000, zoper sklep o popravi pomote št. 1014716 z dne 1. 12. 2000, zoper izvedensko mnenje invalidskih komisij z dne 2. 2. 2000 in 12. 10. 2000 in zoper potrdilo o poteku zavarovalne dobe z dne 17. 2. 2000 se zavrže.
Evidenčni stavek:
Ustavna pritožba ni dopustna, če je vložena zoper akte, zoper katere je v konkretnem postopku še mogoče vlagati redna (in izredna) pravna sredstva.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 7. 2001
Vrsta odločitve:
sklep
Vrsta rešitve:
zavrženje
Dokument:
US21371
Up-331/01
23. 4. 2002
S K L E P
Ustavno sodišče je v postopku za preizkus ustavne pritožbe A. A. iz Ž., Republika Hrvaška, na seji senata dne 23. aprila 2002 sklenilo:
Ustavna pritožba A. A. zoper sodbo Delovnega in socialnega sodišča v Ljubljani št. Ps 78/96 z dne 13. 12. 2000 v zvezi z odločbama Zavoda za pokojninsko in invalidsko zavarovanje Slovenije št. 1014716 z dne 18. 12. 1995 in št. 1014716 z dne 18. 8. 1995 ter zoper odločbe Zavoda za pokojninsko in invalidsko zavarovanje Slovenije št. 21-1014716 z dne 18. 8. 1996, št. I-1014716 z dne 27. 5. 1998, št. 1014716 z dne 12. 11. 1998, št. 1014716 z dne 17. 2. 2000, št. 1014716 z dne 26. 10. 2000, zoper sklep o popravi pomote št. 1014716 z dne 1. 12. 2000, zoper izvedensko mnenje invalidskih komisij z dne 2. 2. 2000 in 12. 10. 2000 in zoper potrdilo o poteku zavarovalne dobe z dne 17. 2. 2000 se zavrže.
Obrazložitev
1. Pritožnik navaja, da mu je zaradi stečaja Tehničnega remontnega zavoda Z. dne 15. 7. 1991 prenehalo delovno razmerje. Kot brezposelna oseba se je dne 17. 7. 1991 prijavil pri Zavodu za zaposlovanje Zagreb izpostava Samobor in nato pri Republiškem zavodu za zaposlovanje Enota Sevnica prejemal denarno nadomestilo od 16. 7. 1991 do 15. 1. 1993 in denarno pomoč od 16. 1. 1993 do 15. 7. 1994. Z izpodbijano odločbo Zavoda za pokojninsko in invalidsko zavarovanje Slovenije Območna enota Celje št. 1014716 z dne 18. 8. 1995 mu je bila priznana III. kategorija invalidnosti zaradi posledic bolezni in pravica do zaposlitve na drugem ustreznem lažjem delu od 3.
8. 1995 dalje. S to odločbo je bilo odločeno tudi, da se je kot delovni invalid dolžan najkasneje v roku 30 dni po dokončnosti odločbe prijaviti pri Zavodu za zaposlovanje na območju Republike Slovenije. Zoper dokončno odločbo je vložil tožbo, z razširitvijo ustavne pritožbe z dne 25. 10. 2001 pa izpodbija sodbo Delovnega in socialnega sodišča, s katero je bil navedeni tožbeni zahtevek zavrnjen. Z izpodbijano odločbo Zavoda za pokojninsko in invalidsko zavarovanje Slovenije Območna enota Celje št. 21-1014716 z dne 18. 8. 1996 ni bilo ugodeno pritožnikovi zahtevi za priznanje pravice do nadomestila plače za čas čakanja na razporeditev oziroma zaposlitev na drugem ustreznem delu, ker je bilo ugotovljeno, da pritožnik ob nastanku invalidnosti ni imel statusa iskalca zaposlitve v Republiki Sloveniji. Z izpodbijano odločbo Zavoda za pokojninsko in invalidsko zavarovanje št. 1014716 z dne 17. 2. 2000 pa pritožniku ni bila priznana pravica do sorazmernega dela pokojnine, ker ne izpolnjuje pogojev, ki jih za pridobitev pravice do invalidske pokojnine določa 55. člen Zakona o pokojninskem in invalidskem za varovanju (Uradni list RS, št. 12/92 in nasl. - ZPIZ92). Pritožnik meni, da so izpodbijani akti in pisanja organov Zavoda za pokojninsko in invalidsko zavarovanje Slovenije nezakoniti ter da so mu s sodbo Delovnega in socialnega sodišča kršene pravice iz 14., 22., 52. in 153. člena Ustave ter pravice iz 6., 14. in 17. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 - EKČP). Predlaga, naj Ustavno sodišče nekatere izpodbijane akte odpravi deloma, nekatere pa v celoti in naj mu prizna pravico do invalidske pokojnine.
2. Zoper pisanja državnih organov, ki nimajo narave odločanja o pravici, obveznosti ali pravni koristi stranke (izvedeniško mnenje, potrdilo o poteku zavarovalne dobe), ustavna pritožba ni dovoljena. Ustavna pritožba je posebno pravno sredstvo, ki je dopustno zoper posamične akte državnih organov, organov lokalnih skupnosti in nosilcev javnih pooblastil, kadar se z njimi posega v človekove pravice ali temeljne svoboščine.
Ustavno sodišče pri tem presojanju ni inštanca rednim sodiščem.
Ustavno sodišče tudi ne more namesto njih odločati o konkretnih zahtevkih, kar pričakuje pritožnik.
3. Ustavna pritožba se lahko vloži šele, ko so izčrpana vsa pravna sredstva v posamičnem postopku (50. in 51. člen Zakona o Ustavnem sodišču, Uradni list RS, št. 15/94 - v nadaljevanju ZUstS). Iz pritožnikove vloge izhaja, da zoper odločbe Zavoda za pokojninsko in invalidsko zavarovanje uveljavlja sodno varstvo pred Delovnim in socialnim sodiščem. Tudi v primeru, ko je Delovno in socialno sodišče sodbo že izdalo, vsa pravna sredstva, ki jih nudi pravdni postopek, niso bila izčrpana.
Pritožnik torej izpodbija posamične akte, zoper katere glede na veljavno zakonsko ureditev niso bila izčrpana vsa pravna sredstva, kot to zahteva 51. člen ZUstS. Zato je bilo treba ustavno pritožbo zavreči.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan